नेपाली राज संघर्ष कर रहा है अपने साम्राज्य को मधेश में टिकाने के लिए–जो स्वाभाविक भी है । मगर उसका साम्राज्य का सत्ता सिर्फ मधेश के मानसिकता पर टिका हुआ है, दिल पर नहीं । और जो शासन आत्मा से बाहर का हो, वह धरासायी जरुर होगा । यही प्राकृतिक नियम है । यही शास्वत सत्य भी है । गोली, बारुद, मिसाइल और क्षेप्यास्त्रों में ही सारी ताकत होती तो अंग्रेजों का संसार में साम्राज्य आज भी कायम होता, हिटलर आज भी जिंदा होता, नेपोलियन हर चीज को संभव कर लिया होता, अमेरिका से क्यालिफोर्निया अलग होने की बात न करती, न स्पेन से क्याटेलोनियाँ अलग देश बन पाता, न तो ब्रिटेन से अलग होने के लिए स्कट्ल्याण्ड बार बार जनमत संग्रह कराने का हिम्मत करता । दूसरो घर में चोर ही नहीं, कई बार खूंखार डकैत भी हथियारों के साथ घुस जाते हैं । कुछ समयतक शासक बन जाते हैं, सारा घर कब्जा कर लेते हैं, लूटपाट करते हैं । कुछ अनहोनी घटनायें भी घटा देते हैं । त्रास फैला देते हैं, हाहाकार मचा देते हैं । मगर क्या उनकी शासन हमेशा वहाँ टिक पाती है ? नहीं । क्यूँकि डर तो उसे भी है कि त्रास में रहे लोग ही न कहीं आरपार की ठान लें । उसके इर्दगिर्द के समाज या पडोसी कहीं खडे न हो जाये ।